Padec ali nove priložnosti za rast?

Spoznajte jih na mesečnem poučno-družabnem kripto dogodku ta petek, 23. marca 2018, ob 18.00. Tokrat na novi lokaciji: Kristalna palača (2. nadstropje) v BITCOIN City Ljubljana, z legendarnim povezovalcem Gašperjem Bergantom!







18.15 Kako z uporabo umetne inteligence in tehnologije veriženja blokov izboljšati postopek iskanja, nakupa, sledenja in nadaljnje prodaje izdelkov?

Dejan Roljič (Eligma)

Danes ljudje izgubljajo ogromno časa za odkrivanje izdelkov in postopek nakupa. Sčasoma pozabijo, kaj so kupili, in ne vedo, koliko je ta izdelek v danem trenutku vreden. Eligma je kognitivna trgovalna platforma, ki je podprta z umetno inteligenco in temelji na tehnologiji veriženja blokov. S svojimi edinstvenimi funkcijami bo Eligma uporabnikom nudila »eno mesto«, kjer bodo lahko nakupovali v vseh spletnih trgovinah po vsem svetu, preverjali vrednost predmetov v svojem gospodinjstvu ter izvedeli, kdaj je najboljši trenutek za prodajo teh predmetov. Eligma bo uporabnikom ponujala tudi popolnoma decentraliziran univerzalni program zvestobe in vsakemu gospodinjstvu nudila možnost za dodaten zaslužek.



18.35 Let’s get ready to Truffle

Miran Lipovača (Cofound.it)

Kratek uvod v Truffle ali kako postaviti pametno pogodbo v blockchain. Truffle je najbolj priljubljeno razvojno ogrodje Ethereum blockchaina. Predstavili vam bomo kako nastaviti Truffle, postaviti lokalni blockchain in nato vanj prenesti pametno pogodbo (smart contract).





18.55 Osebni podatki v decentralizirani ekonomiji

Miha Modic (Datafund)

Osebni podatki so najbolj pomembna "surovina" v informacijski družbi, ki jih podjetja in druge organizacije danes zbirajo v neverjetnih obsegih. Pa so ti podatki vedno zbrani na legalen način? Kakšne so možnosti zlorabe? Se jih posamezniki zavedamo in kaj lahko ukrenemo?

Predstavili bomo, kako lahko nova EU regulativa za varovanje osebnih podatkov (GDPR) v kombinaciji z ustrezno uporabo decentralizirane tehnologije radikalno spremeni razmerje moči med posameznikom in organizacijami ter kako lahko zaupanja vredna podjetja to spremembo izkoristijo v vzajemno dobrobit.



19.15 Premor



19.30 Sharing economy - novodobna ideja podprta s starodobno tehnologijo

Luka Žgajnar in Teo Antonac (autorize)

Sharing economy se je v zadnjih letih razširil na vrsto panog, ki so težile k ugodnejši in hitrejši rešitvi, kjer za koriščenje fizične ali intelektualne lastnine lastniška vpletenost ni potrebna. Ideje so bile realizirane, platforme postavljene, tehnologija, ki pa podpira celotno zvrst ekonomije pa do sedaj ni bila razvita. Problem, ki se pojavlja in tako zavira rast, je nezmožnost sledenja uporabniku in hkrati nadzora uporabe lastnine. Na tej točki se v celotno enačbo vstavi blockchain in posledično autorize, ki s svojim protokolom na eni strani omogoča digitalizacijo fizičnih premičnin, na drugi pa community-ju prepušča potrjevanje in vpogled v korektnost predčasno določene uporabe.





19.50 Sprehod skozi osnove kripto prava



Jaka Čebular (OP Šebenik)

Pregledali bomo nekaj pravnih institutov, ki bodo oz. bi morali biti aplicirani tudi na področje kripta, s poudarkom na investiranje v ICO ter s tem povezanim varstvom interesov investitorjev in obveznosti izdajateljev ter navezujoče vidike morebitne civilne kot tudi kazenske odgovorosti. S tem v zvezi bi na koncu pogledali še smernice kripto regulacije, veliko ljudi namreč napoveduje leto 2018 kot leto »kripto regulacije«.





20.10 Veliki pok?

Peter Opara (Blockchain združenje)

Ali je balonček v resnici že počil? Revizija analize, predstavljene na januarskem dogodku.





20.20 Gradnja skupnosti na pomenljiv način



Maja in Anže Voje (Origin Trail)

Komunikacija v kritposvetu je vse bolj zasičena in regulirana. Facebook je že omejil oglaševanje kriptovalut, podobno so napovedali Google in druge platforme. Kako pritegniti podpornike, kako graditi zaupanje in skupnost na pomenljiv in etičen način? To je naloga delovne skupine za marketing, ki nastaja pod okriljem Blockchain združenja. Delili bomo ideje, izkušnje in dobre prakse ter si prizadevali za dvig standardov komunikacije projektov v slovenskem okolju.



20.30 Druženje in zabava

Po uradnem programu se bomo preselili v 20. nadstropje v Crystal Caffe, se osebno spoznali in podružili. Stroški gostinstva so pokriti iz donacij pokroviteljev dogodka.





--------

Dogodek je družabne narave in je namenjen medsebojnem spoznavanju kriptoentuziastov, članov Blockchain združenja, partnerskih organizacij, z namenom izmenjave mnenj, pogledov ter znanja. Veseli bomo vaše udeležbe in s tem napredka k razvoju slovenskega blockchain ekosistema.

Vabljeni!

Pokrovitelja dogodka: